PYLON “ไฮสปีด 3 สนามบิน” คืบ! โบรกมองบวกช่วยปลดล็อคหุ้น-ธุรกิจเดินหน้าตามแผน
PYLON “ไฮสปีด 3 สนามบิน” คืบ โบรกมองบวกช่วยปลดล็อคหุ้น-ธุรกิจเดินหน้าตามแผน แนะซื้อเป้า 5.60 บาท
PYLON “ไฮสปีด 3 สนามบิน” คืบ โบรกมองบวกช่วยปลดล็อคหุ้น-ธุรกิจเดินหน้าตามแผน แนะซื้อเป้า 5.60 บาท
27 มิ.ย. 2565

บล.โนมูระ พัฒนสิน ระบุในบทวิเคราะห์วันนี้ (24 มิ.ย.65) ว่า บริษัท ไพลอน จำกัด (มหาชน) หรือ PYLON แนะซื้อราคาเป้าหมาย 5.60 บาท  โดย ร.ฟ.ท. เผยโครงการไฮสปีด 3 สนามบิน ที่มีคู่สัญญากับบ. เอราวัน (กลุ่มเครือซีพี) ล่าสุด มีความคืบหน้าในประเด็นที่มีสาระสำคัญทั้ง 1) การส่งมอบพื้นที่ครบ 100% 2) การสงมอบพื้นที่รอบมักกะสัน 150 ไร่ กรณีลำรางสาธารณะ ซึ่งอัยการสูงสุดตีความแล้วและไม่ใช่เงื่อนไขในการส่งมอบ ทำให้มีความพร้อมส่งมอบพื้นที่ได้ 3) การเจรจาปรับเงื่อนไขของสัญญา
โดยมีมุมมองบวกต่อประเด็นดังกล่าว หากโครงการไฮสปีดเริ่มงานจะช่วยปลดล็อค Overhang ของหุ้น เนื่องจากเป็นงานใหญ่ลำดับต้นๆของบริษัท มูลค่าสูงถึง 400 ลบ. (งานค่าแรงล้วน) จาก Backlog ทั้งหมด 1.4 พันลบ. ในปัจจุบัน และรับงานมาตั้งแต่มิ.ย. 2564 แล้ว
อิงตามข่าว ความคืบหน้าที่เกิดขึ้น และหากเริ่มงานได้ทันไตรมาส 1/2563 จะช่วยให้บริษัทมีเวลาวางแผนหางานเพิ่มช่วงรอยต่อปลายไตรมาส 3/2565-ไตรมาส 4/2565 ได้ทัน รวมถึง มีโอกาสเจรจาเงื่อนไขการรับงานได้โครงการนี้ได้เพิ่มเติม รวมถึง การเริ่มงานทันปีหน้า
โดยมองบวกต่อภาพอุตสาหกรรม เพราะยังมีโครงการรัฐใหญ่ 2 โครงการเกิดขึ้น คือ 1.รถไฟฟ้าม่วงใต้ 8 หมื่นลบ. (6 สัญญา) และ 2. สายสีส้ม 1.2 แสนลบ. จะเปลี่ยนจุดเปลี่ยนเชิงบวกต่ออุตสาหกรรมคล้ายปีพีค 2561-2562 ที่มีสายสีเหลือง, ส้มตะวันออก, ชมพู